मडगांव : मडगांव आनी फोंडें शाराचा जो ओडीपी (बाह्य विकास आराखडो) तयार केला, ताचेर लोकांनी हरकती आनी सूचवण्यो नोंद केल्यात ताचेर अभ्यास करपा खातीर समिती वेंचून काडिल्ली समिती फुडल्या सप्तका सावन लोकांची गाऱाणी आयकून घेतली अशी म्हायती एसजीपीडीएचे अध्यक्ष कृष्णा साळकर हाणी दिली.
 बुधवारा एसजीपीडीए मंडळांची 100 वी बसका जाली. ह्या वेळार केक कापून वांगड्यानी आनंद साजरो केलो. ह्या वेळार पत्रकारां लागी उलयतांना साळकर हाणी हो आराखडो निर्धारित वेळात पूराय करपाक येतलो तातूंत ज्यो त्रुटी आसात त्यो पयस करपाक येतल्यो अशें ताणी सांगले.
 आपणेन एसजीपीडीए प्राधिकरणाचो ताबो घेतलो त्यावेळार हे प्राधिकरण तोट्यात आसले. . आर्थिक दृष्ट्या घोळ पयलीच्या समितीन घातील्ले . देकून कोट्यानी रुपयांची बिला थकील्ली. मात, नव्या समितीन एसजीपीडीएचो ताबो घेतल्या उपरांत प्रभावी वसुली करून थकबाकी वसूल केली तशेंच थकील्ली बिलाय फारीक केली. देकून आता प्राधिकरण तोट्यातल्यान भायर आयला. फुडल्या काय दिसांनी एसजीपीडीए हे फायद्यात चालपी प्राधिकरण थारतले अशें मत ताणी उक्तायले. हे बसकेक एसजीपीडीएच्या वांगड्या बराबर मडगावचे आमदार दिगंबर कामत तशेच फातोड्ड्याचो आमदार विजय सरदेसाय हाजीर आसले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 